NaiveNeuron/SloPal huggingface dataset:
P. Hrušovský, predseda NR SR: (2004-05-26):
(Hlasovanie.) 142 prítomných, 77 za návrh, 65 proti. Návrh zákona sme schválili do druhého čítania . (Potlesk.) Prosím ďalší návrh.
Bugár, Béla, podpredseda NR SR (2019-10-15):
Ďakujem pekne. Teraz dávam slovo spoločnému spravodajcovi z výboru pre hospodárske záležitosti, pánovi poslancovi Vavrekovi, aby podal spravodajskú informáciu, alebo teda správu. Nech sa páči.
Grendel, Gábor, podpredseda NR SR (2022-02-18):
Pán poslanec Boris Susko.
Danko, Andrej, predseda NR SR (2019-09-10):
Vážené panie poslankyne, vážení páni poslanci, ospravedlňujem sa za meškanie pri otvorení schôdze, ale súvisí to s priebehom tejto schôdze, s jednotlivými technickými problémami, ktoré vznikajú. Takže otváram rokovanie 49. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Zisťujem, že je prítomných 130 poslancov, teda Národná rada je schopná sa uznášať a môžeme pokračovať v rokovaní. Na 49. schôdzi Národnej rady budú overovateľmi poslanci Šuca a Pčolinský. Náhradníkmi budú poslanci Ľubomír Želiezka a Jana Cigániková. Na dnešnom rokovacom dni o ospravedlnenie požiadali poslanci Beblavý a Grausová. Návrh programu schôdze vám bol rozdaný. Chcem vás informovať, že hlasovanie o návrhu na podpredsedu Národnej rady a predsedu výboru pre ľudské práva a národnostné menšiny sa uskutoční vo štvrtok 12. 9. 2019 po 17.00 hod. Ďalej chcem uviesť, že ministerka poľnohospodárstva písomne požiadala o prerokovanie vládneho návrhu zákona o poľovníctve v prvom čítaní na nasledujúcej schôdzi. Je to bod 26 návrhu programu. O tomto vládnom návrhu zákona teda na tejto schôdzi rokovať nebudeme. Skôr, ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj správy príslušných inštitúcií predložené v súlade s splatnými zákonmi, ktoré na návrh gestorských výberov uvedú ich predkladatelia, ako sú uvedení v návrhu programu. Na to, aby mohli tieto materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ nikto nepredloží iný návrh. Teraz vás prosím, panie poslankyne a páni poslanci, aby ste sa prihlásili tí, ktorí návrh na zmenu alebo doplnenie programu. Osem prihlásených poslancov. Poprosím potom aj o písomné... Pani poslankyňa Zemanová, nech sa páči.
Laššáková, Jana, podpredsedníčka NR SR (2014-05-27):
Pán poslanec Poliačik, nech sa páči.
Grendel, Gábor, podpredseda NR SR (2020-04-28):
S ďalšou faktickou, pán poslanec Kočiš.
Paška, Pavol, predseda NR SR (2013-09-13):
(Hlasovanie.) 136 prítomných, 77 za, 44 proti, 14 sa zdržalo, 1 nehlasoval. Schválili sme novelu zákona 317 o pedagogických zamestnancoch. Dámy a páni, odhlasovali sme prerokované body. Chcem požiadať o súhlas s určitými zmenami programu. Jednak navrhujem, aby sme teraz po krátkej prestávke, ktorú vyhlásim, pokračovali rokovaním o návrhu poslancov Brixiho a Martvoňa na vydanie zákona č. 108 o ochrane spotrebiteľa pri podomovom predaji. Potom by sme pokračovali podľa schváleného programu. Je všeobecný súhlas? (Reakcie z pléna.) Nie. Budeme hlasovať o tejto zmene. (Hlasovanie.) 130 prítomných, 78 za, 24 proti, 27 sa zdržalo a 1 nehlasoval. Takže budeme po prestávke, po hlasovaní rokovať o tomto bode. Ešte vás chcem požiadať o určenie presného termínu na rokovanie o správe o rozpočtovej zodpovednosti, ktorú bude uvádzať pán predseda rady Ivan Šramko, a navrhujem, aby sme túto správu prerokovali budúci týždeň v stredu 18. septembra od 9. hodiny ráno. Súhlas? (Súhlasná reakcia pléna.) Ďakujem pekne. Chcem vás ešte informovať, že navrhovatelia dvoch poslaneckých návrhov vzali tieto návrhy späť. (Reakcia podpredsedníčky Jurinovej: Nie, nie, nie. To sme my?) Trestný zákon. (Reakcia podpredsedníčky Jurinovej: Nie, nie.) Tak ako, beriete to späť alebo čo? Dobre, tak beriem ja späť, čo som povedal. Chcem vás ešte informovať k rokovaniu, pretože včera bolo niekoľko otázok k rokováku. Poslanecké grémium sa dohodlo, že budeme rokovať v pléne o tomto bode programu až vtedy, keď na budúci týždeň sa opätovne stretne poslanecké grémium, aby prerokovalo návrhy alebo pozmeňujúce návrhy, ktoré by potom sa mali dostať cez prednesenie v pléne nazad do výboru na prerokovanie a tak by sme až pristúpili k ukončeniu druhého a tretieho čítania. Takže nedávam špecifický návrh na zaradenie tohto bodu programu na termín a rozhodneme o tom na poslaneckom grémiu, ktoré sa uskutoční budúci týždeň. Ešte vás chcem, dámy a páni, informovať, že dnes budeme rokovať do 14. hodiny. V utorok budeme rokovať od deviatej, ale trošku špecificky navrhujem po obede rokovať až od 15. hodiny vzhľadom na pohreb pána Krčméryho a pravdepodobnosť, že veľa z vás by určite rada sa zúčastnila na dôstojnej rozlúčke s pánom Krčmérym. Takže je súhlas? (Súhlasná reakcia pléna.) Dobre, ďakujem pekne. Krátka prestávka do 11.35 a ešte, pardon, pán poslanec Brocka, prepáčte.
Heger, Eduard, poslanec NR SR (2017-02-07):
Ďakujem opozičným kolegom za podporujúce vyjadrenia. Pán Číž, ja musím povedať, že vždy sa teším, keď vy vstúpite do sály a vidím, že idete aj reagovať, že naozaj musím oceniť, že z koaličných poslancov ste jednoznačne najaktívnejší a v reakciách, teda väčšinou len faktickými poznámkami, aj keď pamätám si pár vystúpení k rokovaciemu poriadku, kde ste nám išli povedať, ako sa dá za 20 minút, teda respektíve za 30 minút zmestiť do 20 minút. Ale vrátim sa k tým ľavičiarom, pretože ste tu tak vyzdvihli, že dnes je tu kopec ľavičiarov. No ja by som nepovedal ľavičiarov, my sme ľudia, ktorým na ľuďoch naozaj záleží. A nerobíme to slovom, ale robíme to aj skutkom, a preto predkladáme aj tieto návrhy. Páči sa mi, keď vlastne reagujete na mňa a poviete, že som to tu mohol už niekoľkokrát zmeniť, hoci som tu nový poslanec a je ich tu v tomto volebnom období 77. Vaša strana často používa tie argumenty, že však boli sme vo vláde a podobne. No neviem, kedy sme boli vo vláde, viem, že naši poslanci boli v koalícii, ale nepamätám si, že by boli vo vláde, či si zamieňame už pojem medzi parlamentom a vládou. To tiež myslím si, že je medzi tým rozdiel. Ale takže v každom prípade ja som teda sa o to snažil už dvakrát to tu zrušiť, lebo už je to druhýkrát, čo to tu máme v tomto volebnom období. A teda keď hovoríte, že sme to mohli zrušiť, tak teraz to tu prinášame a zdá sa, že z toho hovoríte, že aj vy ste za, že by sme to mohli zrušiť, tak poďme to teda zrušiť. Keď vtedy sme to mohli zrušiť, tak to zrušme teraz, keď si na tom nájdeme zhodu. Takže to len na margo toho, čo ste povedali. A naozaj by som len podčiarkol toho, že nie sme ľavičiari, ale sme ľudia, ktorým záleží na našich voličoch, záleží nám na ľuďoch na Slovensku a chodíme aj do regiónov.
J. Mikuš, poslanec: (2006-04-19):
Národná rada Slovenskej republiky uznesením č. 2139 z 15. marca pridelila návrh skupiny poslancov trom výborom Národnej rady Slovenskej republiky: Výboru Národnej rady pre financie, rozpočet a menu, ústavnoprávnemu výboru a Výboru Národnej rady pre verejnú správu. Gestorský výbor nedostal do začatia rokovania o návrhu skupiny poslancov stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov. K predmetnému návrhu zákona zaujali výbory Národnej rady odporúčacie stanovisko schváliť s pozmeňujúcimi a doplňujúcimi návrhmi. Spoločná správa obsahuje dva pozmeňujúce návrhy. Gestorský výbor odporúča Národnej rade návrh skupiny poslancov schváliť. Pán podpredseda, môžete otvoriť rozpravu.
Sulík, Richard, predseda NR SR (2011-09-13):
Poprosím dať do zápisu. Pán poslanec Procházka.
Gabániová, Darina, poslankyňa NR SR (2012-04-04):
Sľubujem. (Potlesk.)
Hlina, Alojz, poslanec NR SR (2012-12-17):
Neviem, či ma kolega chcel presvedčiť, ale ak ma chcel, mal tú ambíciu, tak ma nepresvedčil vôbec, lebo som tomu nerozumel. Ale nerozumiem, aj tak tomu nerozumiem. Čiže ak nejaká látka je riziková a môže mať omamné a psychotropné účinky, či tá trojročná lehota je adekvátna a či je, či nie je náhodou dlhá, lebo za tri roky, kým to niekto zistí, že teda má také účinky, môže zblbnúť. A poškodiť si môže nenávratne život a zdravie veľa možno aj mladých ľudí. Takže to je celé, o čom som ja hovoril. Ďakujem.
Bugár, Béla, podpredseda NR SR (2018-03-14):
Pán poslanec Kotleba.
J. Mikuš, poslanec: (2009-06-24):
Fond v súčasnej podobe a so súčasnou náplňou činnosti je inštitúcia, ktorá je zbytočná a v čase hospodárskej krízy plytvá neuveriteľne zbytočne peniazmi. Uvediem niekoľko dôvodov.
Šeliga, Juraj, podpredseda NR SR (2021-01-14):
Áno, no všetky, ktoré ste chybne.
Bublavý, Dušan, poslanec NR SR (2018-06-15):
Pán kolega Dostál, viete sám, robíte v komunálnej politike už dlhé roky. Ste asi aj poslancom vyššieho územného celku. Viete, o čom je táto práca. V malých obciach naozaj nemá kto robiť starostov, tam sú úväzkoví, lebo nie sú všetci na plný úväzok a robiť starostu za naozaj smiešne peniaze nemá kto, nechce tú zodpovednosť na seba vziať. To je kvôli tomu, že tá náročnosť výkonu starostu a primátora nie je jednoduchá, je to zložitá, to aby ste mali pri sebe jedného právnika minimálne, minimálne na dve-tri hodiny týždenne, aby ste sa s ním radili, aby ste nespravili zlý krok. Takže sa ani nečudujme, že týchto starostov v malých obciach nikto nechce robiť. A čo sa týka platov poslancov, sám viete, že aj ten plat poslanca sa odvíja od platu starostu alebo primátora. Na malých obciach to nie je žiadny problém, lebo tá odmena je minimálna. Ani zato to tí ľudia nejdú robiť, ale chcú, aby obec fungovala, aby sa zvyšovala životná úroveň, aby fungovala infraštruktúra. Čiže tam o peniazoch sa nedá ani hovoriť. Dá sa hovoriť o peniazoch, keď ste na veľkom meste, ako je tu v Bratislave, že tam ste sa mohli cítiť, ako keby ste boli ukrátení. Ale vidíte, vy sám za seba tiež lobujete. Ja som sa priznal, že som v konflikte záujmov, ale vy ste nepovedal, že hovoríte teraz aj troška o sebe. Že sa to týka aj o váš plat, ak ste cítil krivdu. Ale majte na pamäti to, že ak má vyšší príjem váš primátor... (Prerušenie vystúpenia časomerom.)
P. Hrušovský, predseda NR SR: (2004-10-28):
M. Abelovský, poslanec: ... v rozprave jediný poslanec, a to pán poslanec Horváth, ktorý predniesol pozmeňujúci návrh a navrhol aj spôsob hlasovania.
Goga, Pavol, poslanec NR SR (2019-05-10):
Ďakujem. Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu hlasovať, pán podpredseda.
Pčolinský, Peter, podpredseda NR SR (2023-03-28):
Páni poslanci, budeme pokračovať v rokovaní. Poprosím všetkých, ktorí nechcú sa zúčastniť diskusie, aby opustili rokovaciu sálu. Pán poslanec Suja, opustite rokovaciu sálu, pokiaľ nechcete byť na rokovaní. Pán poslanec Galis. Pán poslanec Vodráška. (Povedané so smiechom.) Poprosím tabuľu. Ďakujem pekne. Čiže budeme pokračovať faktickými poznámkami na vystúpenie pána poslanca Matoviča. S prvou faktickou poznámkou pán poslanec Kočiš. (Reakcia z pléna.) Počkať! Pokračuje v rozprave? Pardon. Pán poslanec Matovič pokračuje ďalej v rozprave. (Krátka pauza, ruch v sále.) Páni poslanci, diskusné kríž... krúžky rozpustite, prosím. (Pokračovanie rokovania o návrhu poslanca Národnej rady Slovenskej republiky Igora Matoviča na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1440.)
Gyimesi, György, poslanec NR SR (2022-05-04):
Vážený pán predseda, dajte, prosím, hlasovať o tom, že Národná rada sa Slovenskej republiky podľa čl. 86 písm. d) Ústavy Slovenskej republiky vyslovuje súhlas s odstúpením Slovenskej republiky od dohody o založení Medzinárodnej investičnej banky s odstúpením Slovenskej republiky od dohody o organizácii a činnostiach Medzinárodnej banky hospodárskej spolupráce.
Blanár, Juraj, poslanec NR SR (2011-09-08):
Vážený pán poslanec Lazár, nadväzujem na časť vášho vystúpenia, kde ste hovorili práve o vúckarských nemocniciach, ktoré nebudú oddlžené napriek tomu, že ešte raz zdôrazňujem, poskytujú zdravotnú starostlivosť podľa tých istých zákonov ako štátne nemocnice, podľa rovnakého systému, ktorého pravidlá neurčuje samosprávny kraj, ale štát. Samosprávne kraje urobili mnohé opatrenia, ktoré sa neurobili v štátnych nemocniciach dodnes, a výsledok je taký, že napr. zadlženosť štyroch nemocníc Žilinského samosprávneho kraja vďaka nedostatočným platbám a nepreplácaniu nadlimitných výkonov je okolo 9 mil. eur. Sú to štyri nemocnice, ktoré poskytujú zdravotnú starostlivosť 330-tisíc obyvateľom. Zadlženosť Fakultnej nemocnice v Žiline, ktorá poskytuje zdravotnú starostlivosť asi 150-tisíc obyvateľom je 10 mil. eur. Výsledok je taký, že priemerné mzdy v nemocniciach samosprávnych krajov sú o tretinu nižšie ako v štátnych nemocniciach a platby za jednotlivé porovnateľné výkony, ktoré robia v našich nemocniciach a v štátnych nemocniciach, sú polovičné, niekedy tretinové. Ako vysvetlíme my našim lekárom, ktorí majú rovnaké atestácie ako v štátnych nemocniciach, prečo sú tieto platby nižšie, keď sú rovnako kvalifikovaní. Pán minister, ja by som naozaj vás chcel vyzvať, povedzte, prečo samosprávne kraje nebudú v systéme oddlženia? Sú to verejné nemocnice ako štátne nemocnice a nie je absolútne dôvod, aby ste z obyvateľov, ktorí chodia do týchto nemocníc, robili druhotriednych občanov, ktorí si platia rovnako zdravotné poistenie ako aj tí, ktorí chodia do štátnych nemocníc.
Laššáková, Jana, podpredsedníčka NR SR (2014-11-25):
Ďakujem pekne, pán predseda, poprosím vás zaujmite miesto určené pre navrhovateľov. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Predseda mandátového a imunitného výboru predniesol návrh uznesenia, poprosím, poprosím pán predseda. Predniesli ste návrh uznesenia.
Grendel, Gábor, podpredseda NR SR (2021-01-13):
(Reakcie z pléna.) Dáme hlasovať, sekundu, však pán spravodajca povedal, dajte, dám. (Smiech v sále a potlesk.) Takže dávam hlasovať o návrhu pána spravodajcu, prosím, prezentujme sa a hlasujme. (Hlasovanie.) Prítomných 81 poslancov, za 78, proti nikto, zdržali sa 2, nehlasoval 1 poslanec. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Na základe rozhodnutia Národnej rady o skrátenom legislatívnom konaní teraz pristúpime k prvému čítaniu o vládnom návrhu zákona, ktorým sa menia a dopĺňajú niektoré zákony v súvislosti s druhou vlnou pandémie ochorenia COVID-19 . Vládny návrh zákona má tlač 402, návrh na jeho pridelenie na prerokovanie výborom je v rozhodnutí č. 397. Prosím pána podpredsedu vlády Slovenskej republiky Štefana Holého, aby vládny návrh zákona uviedol.
Kollár, Boris, predseda NR SR (2020-05-20):
Pán poslanec Borguľa, rovnako pevne verím, že aj vy ste to až teraz videli, preto ste sa k tomu vyjadrovali. Nemôžem reagovať na ostatné faktické, ale budete vedieť, že takisto ako vy ste sa tunák s tým zoznámili až teraz, lebo to došlo úplne horúce, čerstvo vytlačené z vlády, dneska o 10.00 hod. to prejednávali, takže ani my sme nemali úplne dostatok času to naštudovať a urobiť prípadné možné zmeny. Ale na to tunák máme vlastne postup, máme tunák to druhé čítanie, vieme urobiť pozmeňováky. Pán podpredseda vlády je určite veľakrát prístupný, už sa to stalo, že sme rešpektovali pri minulých zákonoch pri COVID-e, že sme rešpektovali pripomienky opozície, boli zapracované, rovnako z poslanci koalície predkladali pozmeňovacie návrhy a ten zákon ako taký bol podstatne vylepšený. Takže ja si myslím, že je to správne sa o tomto baviť. Je to dôležité, že je to naprieč celým politickým spektrom a viac-menej pozitívne prijaté, ale pokiaľ by sme to vedeli zlepšiť, som, som, som za a musím povedať, že by sa mi tiež páčilo, keby sme nejakým spôsobom teraz, keď je tak zle, motivovali tých ľudí, aby si radšej vybrali bezpečnú dovolenku na Slovensku a aby sme možno im dali lepšiu zľavu, alebo, alebo ako povedal pán Blanár, však dajme nejakých 10 % možno, nech štát do toho pustí, aby bola motivácia tých ľudí neísť do Turecka, ale ísť, ja neviem, na Šíravu alebo do nejakých kúpeľov. Takže poďme sa o tom baviť. Už tuná bola požiadavka na zvolanie gré..., poli..., teda poslaneckého grémia, ktorá bude určite vypočutá, a keď sa to dá, tak poďme to vylepšiť. Určite, pokiaľ to bude možné zo strany pána ministra to prijať alebo to zabezpečiť, tak nebude určite klásť tomu nejaké, nejaké ťažké polená pod nohy nám všetkým. Takže ďakujem velice pekne za, za tú pripomienku, Martin.
Paška, Jaroslav, poslanec NR SR (2018-05-09):
Ďakujem za slovo, pán predsedajúci. Pán Kollár, len niekoľko opráv. Predovšetkým pána ministra nám nikto neodvolal, ani sme si ho neodvolali, on odišiel sám. Vzdal sa funkcie, keďže cítil, že proste je potrebné, aby uvoľnil svoj priestor, aby pustil niekoho iného na tento post a aby sa odkryli, povedal by som, všetky veci tak, ako on považoval za potrebné, aby boli odkryté. Nakoniec prišla aj z Európskej komisie delegácia, ktorá pozrela, preskúmala celý proces a skonštatovala, že opatrenia, ktoré urobila ministerka Lubyová, sú urobené tak, že naozaj je istota, že nebudú fondy zneužívané. Čo sa týka pána ministra Gajdoša, mal tu obsiahlu prezentáciu, obsiahlu prezentáciu, na ktorej sme sa mohli všetci zúčastniť. Dve hodiny vysvetľoval celú tú procedúru. Predpokladám, že ak by sa objavili nejaké veci, ktoré by spochybňovali celý ten spôsob výberu dodávateľa a prípadne aj tých partnerských vzťahov, tak sa tu budeme opäť tomu venovať. Zatiaľ, povedal by som, indície, o ktorých vy hovoríte, sú podozrenia, ktoré ničím neboli doložené a preukázané. Takže pokiaľ nebudeme mať na stole to, že by vláda slovenská alebo ministerstvo obrany porušilo nejaký predpis, zákon, nariadenie, tak sú to iba, povedal by som, reči, ktoré naozaj k ničomu nevedú. Takže skúsme sa, povedal by som, odosobniť a držať sa vo vecnej rovine. Ja veľmi nerozumiem tým vzťahom medzi, medzi, povedal by som, personálnymi prepojeniami a nepoznám osobne ani nejak pani Krištúfkovú, ale ak máme z oblasti vnútra požiadavku, aby sme zvážili jej nomináciu, tak myslím, že je to normálne slušné a vážne a treba sa s tým zaoberať. Pokiaľ sa preukáže, že to podozrenie bolo nemiestne, tak budeme hlasovať podľa toho.
L. Žitňanská, ministerka spravodlivosti SR: (2006-03-15):
Účelom navrhovaných zmien tohto štatútu je normalizovať situáciu, ktorá vznikla v dôsledku toho, že členské štáty Európskej únie delegovali časť svojej právomoci prijímať právne nástroje v oblasti medzinárodného práva súkromného na Európske spoločenstvo. Štatút v zmysle čl. 7 ods. 4 Ústavy Slovenskej republiky je prezidentskou medzinárodnou zmluvou a je možné ho charakterizovať ako medzinárodnú zmluvu, z ktorej vzniká Slovenskej republike členstvo v medzinárodnej organizácii. Na platnosť takejto medzinárodnej zmluvy sa vyžaduje súhlas Národnej rady Slovenskej republiky. Vláda Slovenskej republiky návrh zmien Štatútu Haagskej konferencie medzinárodného práva súkromného schválila uznesením č. 165 z 22. februára 2006. Ďakujem pekne.
Osuský, Peter, poslanec NR SR (2011-05-24):
Pán poslanec sa akýmsi spôsobom naviezol do Selyeho univerzity. Možno by sa dalo diskutovať o tom, čo všetko ešte musí urobiť Selyeho univerzita, aby sa stala plnohodnotnou univerzitnou školou. Sám nie som zástanca toho, aby názov univerzita niesli rodiace sa školy, ktoré, verme tomu, čaká rast a rozvoj. Ale je zaujímavé, že minister školstva predchádzajúcej vlády sa navezie do jednej univerzity a urobí z nej to, čomu v nemčine hovoria Sündenbock, ani keby nevedel, že polovička univerzít na Slovensku neznesie názov univerzita, že polovička toho, čo on ako minister viedol ako univerzity, nebola skutočne univerzitami. Ale dozvedám sa to len v súvislosti so zákonom o jazyku menšín, o Selyeho univerzite. Samozrejme, slovenské univerzity majú rásť a môžu rásť. Ale očakával by som, špeciálne od ministra školstva, férový a rovnaký meter pri posudzovaní univerzít, Fachhochschulen alebo všetkého na ceste k tomu. A pokiaľ ide o tú predstavu, či chce maďarská politická reprezentácia v tomto parlamente svoju menšinu totálne zbaviť kontaktu s jazykom slovenským. No všetci maďarskí kolegovia poslanci v tomto parlamente, ako vidíme, veľmi dobre skloňujú, veľmi dobre časujú a poznajú predložkové pády. Musím povedať, že mnohí slovenskí politici majú s týmito vecami dosť zásadný problém. A všetci tí, ktorí majú voľbu, môžu poslať svoje dieťa na Selyeho univerzitu a môžu ho poslať na ktorúkoľvek inú univerzitu. Je to len ich voľba a ich slobodné rozhodnutie.
Tomáš, Erik, poslanec NR SR (2023-10-25):
Sľubujem. (Potlesk.)
Šimečka, Michal, podpredseda NR SR (2024-02-15):
Ďakujem pekne. Pán poslanec Hajko s reakciou na faktické.
Hrnčiar, Andrej, podpredseda NR SR (2019-09-24):
Pán poslanec Krajčí.
Laššáková, Jana, podpredsedníčka NR SR (2014-07-09):
Pani poslankyňa Košútová.
Mičovský, Ján, poslanec NR SR (2014-11-08):
Ďakujem za slovo, vážený pán predseda. Vážený pán kolega Viskupič, citoval si zaujímavý výrok Karla Čapka, pomerne dlhý. Mňa v tejto súvislosti napadol jeden tiež na túto tému, ale oveľa kratší. Je to notoricky známy výrok prvého československého prezidenta: „Nebáť sa a nekradnúť.“ Mne sa vidí, že v týchto troch slovách sa koncentruje niekoľko desiatok hodín, ktoré sme tu strávili pri tomto mimoriadnom rokovaní. A mne sa s týmto vysoko nadčasovým heslom spájajú tie mená, o ktorých si myslím, že toto rokovanie bolo aj na úplne prirodzenú oslavu týchto ľudí. A sú to mená, ako je Alan Suchánek, Magdaléna Kovačičová, Oto Žarnay, Vanda Tuchyňová, Zuzana Pechočiaková a Ľubica Lapinová. Verím, že Slovensko po tomto rokovaní aj v tom prípade, ak vláde nebude vyjadrená nedôvera, bude iné, ako bolo pred týmto rokovaním. A v tom vidím pokrok. Ďakujem.
Jurinová, Erika, podpredsedníčka NR SR (2015-05-28):
Pani poslankyňa Nachtmannová.
M. Hort, podpredseda NR SR: (2009-10-30):
Teraz dávam slovo pani poslankyni Kláre Sárközy. Nech sa páči.
Susko, Boris, poslanec NR SR (2022-12-06):
Ďakujem za slovo. Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Poliačik, Martin, poslanec NR SR (2012-10-24):
Ďakujem. A súhlasím s kolegom Chrenom, ide opäť len o ideologický návrh a ideologický v tom zmysle, že opäť tu máme nejakú vybranú skupinu politikov, ktorí vedia, čo je pre ľudí lepšie. Rozdiel medzi liberálom a vami, pán Brocka, nie je v tom, že jeden vie lepšie alebo horšie, čo je dobré pre ľudí. Rozdiel je v tom, že liberál toho človeka jednoducho nechá rozhodnúť sa sám za seba. A tie vaše reči o podnikateľoch, mnohí by sa veľmi smiali. Oni ani len nemajú čas pozerať správy, lebo jednoducho robia od skorého rána do neskorého večera. A robia nielen na seba, ale ich zodpovednosťou je uživiť aj všetkých zamestnancov, ktorí, ktorých v tej firme majú. A vy miesto toho, aby ste sa snažili im pomôcť, tak im takýmito návrhmi len bude hádzať ďalšie polená pod nohy. Ďakujem.
Hrnčiar, Andrej, podpredseda NR SR (2017-02-14):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Vladimírovi Slobodovi.
Brocka, Július, poslanec NR SR (2015-11-11):
Pán poslanec Podmanický, ja mám v srdci pokoj, vážne. Ja som úplne pokojný a veľmi ďaleko od frustrácie. Ale na rozdiel od vás ja som opozičný poslanec a mojou povinnosťou je doplniť to, čo ste vy zabudli povedať, ak chcete, aby som vás pochválil. Ja som včera pána ministra aj pochválil pri zákone. Pri tom predchádzajúcom zákone o službách zamestnanosti som povedal, že sú to pozitívne veci, pri ktorých aj opoziční poslanci budú hlasovať za niektoré veci. Veď nakoniec aj sami hovoríte, že my sme s tým prišli. Rozdiel bol v tom. No veď, prosím vás, čo to je za argument, že ja som navrhoval príspevok za dochádzanie za prácou 125 eur a vy navrhujete 250? Veď ja opozičný poslanec nemám tú možnosť ako vy. A, nakoniec, keď som to navrhoval, možno, vtedy to bolo reálne číslo. Dnes tie čísla, čo sa týkajú nákladov na cestovanie za prácou, sú podstatne vyššie. Pán kolega Podmanický, ja som naozaj veľmi pokojný a moje srdce je pokojné. Ale vy ste nervózni, vy ste nervózni z toho, že tieto bubliny, ktoré vy prednášate ľuďom, časom zbadajú všetci. Veď vy navrhujete zvýšiť ten príspevok o 50 eur, ale v množine 2 500 rodičov a 144-tisíc rodičom ani o cent a tri roky. No taká je pravda. Poznámka mojej kolegyne Vaľovej k rodovej rovnosti v kontexte s mojím vystúpením, respektíve tak zmätočná faktická poznámka, na ktorú by som nestihol zareagovať. To si vyžaduje osobitné vystúpenie v rozprave, aby som reagoval z ambony.
P. Hrušovský, predseda NR SR: (2004-12-14):
(Hlasovanie.) 128 prítomných, 75 za, 12 proti, 39 sa zdržalo, 2 nehlasovali. Návrh uznesenia sme schválili. Teraz poprosím pána predsedu zahraničného výboru, aby uviedol návrh uznesenia k Strednodobej stratégii zahraničnej politiky Slovenskej republiky do roku 2015 , ktorý prerokúvame ako bod programu 49 pod tlačou 901, pani poslankyňa Tóthová.
Figeľ, Ján, podpredseda NR SR (2012-10-29):
Nech sa páči, pán Štefan Kuffa.
Podmanický, Ján, poslanec NR SR (2012-08-10):
Môžeme hlasovať o bode 7 pána poslanca. O návrhu 7 pána poslanca Mihála.
Danko, Andrej, predseda NR SR (2017-12-21):
Poslanec Zelník.
Klus, Martin, podpredseda NR SR (2019-11-28):
Ďakujem, pán minister. Dávam slovo spoločnému spravodajcovi z výboru pre financie a rozpočet poslancovi Radovanovi Balážovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Laššáková, Jana, podpredsedníčka NR SR (2014-01-30):
Mojou povinnosťou je vás upozorniť na to, tak vás poprosím, aby ste dodržiavali rokovací poriadok.
Petrík, Simona, poslankyňa NR SR (2017-05-19):
Ďakujem veľmi pekne kolegovi Jozefovi Mihálovi za tieto slová a všetky tieto cenné informácie, ktoré tu takto vehementne opakuje, pretože to považujem za extrémne dôležité, možno nie úplne pre nás tu kolegov tu v pléne, ale možno niektorí si z toho niečo vzali, ale ja verím, že sa tieto jeho slová dostanú k čo najväčšiemu počtu rodičov a najmä otcov na Slovensku. Pretože skutočne aj z našich ciest po Slovensku a debatami s občanmi zisťujeme, že mnoho ľudí o tomto ešte stále nevie aj napriek tomu, že tento zákon platí už 6 rokov. Ale ešte poslednú vec, ktorú som ja ešte raz chcela zdôrazniť a zopakovať, je, že tento môj návrh otcovskej dovolenky je špecifický a dobrý práve v tom, že tá materská, o ktorej hovoril Jozef, nemôže byť v súbehu s materskou, ešte raz to opakujem, s materskou ženy alebo matky. To znamená, že nemôžu byť obaja na materskej. Preto je táto dvojtýždňová otcovská dovolenka veľkým prínosom, že teda umožňuje tomu otcovi byť doma spolu s matkou a byť spolu ako rodina práve v tých prvých dňoch po narodení dieťaťa. Ďakujem.
Mikloš, Ivan, podpredseda vlády a minister financií SR (2011-09-14):
Ďakujem pekne. Vážený pán podpredseda, vážené panie poslankyne, páni poslanci, predkladaným návrhom sa v súvislosti s realizáciou prvej fázy reformy daňovej a colnej správy s výhľadom zjednotenia výberu daní, cla a poistných odvodov novelizujú príslušné súvisiace právne predpisy. Pardon, to asi nemám dobrý, dobré úvodné slovo.
Ďuriš Nicholsonová, Lucia, podpredsedníčka NR SR (2017-10-10):
Ďakujem pekne. A teraz v rozprave vystúpi pán poslanec Jurzyca, nech sa páči.
Kollár Boris, predseda NR SR (2021-09-21):
Prosím, prezentujme sa a hlasujeme. (Hlasovanie.) Prítomných 132 poslancov, za 127, proti 1, zdržali sa 4. Konštatujem, že sme schválili vládny návrh novely zákona o verejnej výskumnej inštitúcii. Ďalej budeme hlasovať o bode 21 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 133/2002 Z. z. o Slovenskej akadémii vied (tlač 557). Prosím spoločného spravodajcu, predsedu výboru pre vzdelávanie, vedu, mládež a šport poslanca Richarda Vašečku, aby hlasovanie uvádzal. [Hlasovanie o vládnom návrh zákona, ktorým sa mení a dopĺňa zákon č. 133/2002 Z. z. o Slovenskej akadémii vied v znení neskorších predpisov a ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov , tlač 557.]
Pčolinský, Peter, podpredseda NR SR (2023-06-28):
Nie. Pán poslanec Kučera.
Pellegrini, Peter, predseda NR SR (2015-12-09):
Kolegyne, kolegovia, poprosím o kľud v rokovacej sále.
Pročko, Jozef, poslanec NR SR (2024-01-08):
Pani poslankyňa, spomenuli ste „našich ľudí“. No Fico si vytvára okolo seba naozaj svojich ľudí a robí to veľmi sofistikovane. Jednému dovolí vykradnúť a vyrabovať naše slovenské lesy, ďalší dostane ako starosta dotácie, ďalšiemu umožní kradnúť na úrade, jednoducho Fico je v tomto úplne že preborník. On si každého jedného kúpi, resp. mu dovolí kradnúť, resp. mu dá peniaze, či už keš, alebo v igelitke, alebo formou tehličiek, a týmto spôsobom si túto koalíciu organizovaného zločinu naozaj opantá. Pani poslankyňa, ja hlboko som presvedčený o tom, že každý jeden, ktorý ide do SMER-u, tak je to človek, ktorý tam ide s tým, že bude sa dať nabaliť, bude sa dať kradnúť. A keď tam idete s tým, že bude sa dať kradnúť, prípadne trhať káble, tak to je dôkaz toho, že vy nemáte žiadne svedomie. Naozaj nemáte svedomie. Idete tam s tým, že tak veď počúvaj a moja sesternica by mohla byť niekde v nejakej dozornej rade a môj bratranec by mohol byť štátny tajomník. Nemohol? To je naozaj koalícia organizovaného zločinu. A dnes tu zaznelo a ja som veľmi šťastný, že to zaznelo, že nemajú podporu Slovenska, majú podporu 30 % ľudí, ktorí sú ovplyvniteľní, ktorí veria hoaxom, ktorí veria klamstvám. Ja ešte raz prosím všetkých Slovákov, ktorí majú rozum na správnom mieste, poďte na námestie.
Laššáková, Jana, podpredsedníčka NR SR (2013-10-24):
Pán poslanec Mikloš, nech sa páči.
Bugár, Béla, podpredseda NR SR (2016-11-22):
Pán poslanec Heger, nech sa páči, môžte reagovať.
M. Číž, podpredseda NR SR: (2007-09-19):
(Hlasovanie.) Prítomných 134 poslancov, za návrh 133 poslancov, zdržal sa 1 poslanec. Konštatujem, že sme schválili postúpenie tohto návrhu zákona do tretieho čítania. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa v rámci § 85 rokovacieho poriadku, či niekto chce vystúpiť v rozprave. Pokiaľ nie, uzatváram možnosť prihlásiť sa do rozpravy. A vyhlasujem rozpravu za skončenú. Nech sa páči, pán spravodajca.
Zmajkovičová, Renáta, podpredsedníčka NR SR (2013-07-01):
Pán poslanec Chren.
Ďuriš, Nicholsonová Lucia, podpredsedníčka NR SR (2018-09-19):
Tento odsek môžte, nech sa páči.
Číž, Miroslav, podpredseda NR SR (2015-09-30):
S reakciou na faktické poznámky pán poslanec Zajac.
Ďuriš Nicholsonová, Lucia, podpredsedníčka NR SR (2019-06-24):
Pán poslanec Heger.
Somogyi, Szilárd, poslanec NR SR (2010-12-14):
Ďakujem. A najmä tebe chcem ďakovať, kolega, za tento historický exkurz, ktorý si aspoň v úvodnej časti svojho prejavu nám pripravil, aj pre tých, ktorí sa stavajú skôr, by som povedal, laicky k téme či už katastra alebo reštitúcie, aby veľmi dobre a zreteľne a plasticky vedeli pochopiť, čo a prečo sa deje a čo a ako by malo sa diať podľa tvojho ponímania, a že si objasnil také základné fakty, ktoré možnože dneska sa nám zdajú byť veľmi smiešne, že vlastnícke právo je nad užívacie alebo že užívanie je len s povolením majiteľa. A vrátil si ten pôvodný, pozitívny obsah slova reštituent, lebo fakt v niektorých etapách nášho aj porevolučného vývoja to niekedy prekĺzlo do negatívneho alebo pejoratívneho. Takže ja túto časť tejto rozpravy kľudne si viem predstaviť ako časť alebo jednu stranu v hociktorej učebnici vlastivedy alebo aj dejepisu. Takže ďakujem ti za tento prínos.
B. Bugár, podpredseda NR SR: (2005-12-14):
vládnom návrhu zákona o posudzovaní vplyvov na životné prostredie a o zmene a doplnení niektorých zákonov (tlač 1293). Prosím ministra životného prostredia Lászlóa Miklósa, aby vládny návrh zákona odôvodnil.
Paška, Pavol, predseda NR SR (2012-07-03):
Pán predseda, nechám to preveriť, samozrejme. Nemusíme o tom hlasovať, nechám preveriť. Pokiaľ máte pravdu a primárne text, ktorý prišiel ako podklad pre všetky členské krajiny, ak nezodpovedá slovenskému, tak budeme hľadať riešenie. Budeme teraz hlasovať o všetkých prerokovaných bodoch. Poprosím pána poslanca Mikloša, aby uviedol hlasovanie o návrhu pána poslanca Beblavého na vydanie zákona č. 483/2001 o bankách, je to tlač 96. (Hlasovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov , tlač 96.)
P. Hrušovský, predseda NR SR: (2003-09-18):
K. Mitrík, poslanec: Pán premiér, predpokladajme, že Národná rada schváli sadu zákonov, ktoré skutočne posunú reformu ďalej dopredu. Na ministerstvách sa budú stanovovať počty pracovníkov na vysunutých, na tých detašovaných pracoviskách. Treba povedať, že Parkinsonov zákon funguje všade, predpokladajme, a predpokladám, že bude fungovať aj v tejto oblasti. Bude mať vláda v rukách nástroje, ktoré zamedzia možnému zvyšovaniu počtov pracovníkov tak, aby sme po reforme za istý čas nedospeli k tomu istému stavu, ako je dnes?
Záborská, Anna, poslankyňa NR SR (2022-11-08):
Pán predseda, sme v treťom čítaní, otvorte, prosím, rozpravu.
Alojz, Hlina, poslanec NR SR (2013-10-30):
Prosím? Ruší ma to.
Kolesík, Andrej, poslanec NR SR (2011-09-14):
Ďakujem, pán predsedajúci. Ďakujem kolegovi Glváčovi a Maďaričovi za vecné faktické poznámky. Mňa naozaj veľmi mrzí, že pán minister financií touto novelou naozaj kladie neuveriteľné prekážky na ceste životom najmä pre mladých ľudí. Veď, keď rozmýšľam úplne jednoducho, mladý človek po skončení školy alebo vysokej školy alebo nejakej školy potrebuje dve základné veci – prácu a bývanie. Znova jednoduchá úvaha. Keď bude mať možnosť zobrať si úver zo stavebnej sporiteľne, podporuje predsa spotrebu. Podporuje predsa investície v stavebníctve. To znamená, že kupuje tovary a služby, z ktorých platí DPH. To znamená, že časť tých prostriedkov, ktoré si požičia, sa znova vrátia do štátneho rozpočtu. Jednoducho nerozumiem tomu, prečo túto možnosť, najmä mladým ľuďom, a nielen im, beriete. A čo sa týka faktickej poznámky kolegu Matoviča, myslím si, že po včerajšej ťažkej noci by sa niektorí poslanci mali ísť naozaj dobre vyspať a oddýchnuť si. Ďakujem.
P. Hrušovský, predseda NR SR: (2003-11-05):
(Hlasovanie.) 123 prítomných, 97 za návrh, 1 proti, 24 sa zdržalo, 1 nehlasoval. Návrh sme schválili. Prosím ďalší návrh.
Vašečka, Richard, poslanec NR SR (2022-12-20):
Vážený pán predseda, dajte hlasovať o postúpení predmetného návrhu zákona do druhého čítania.
Fecko, Martin, poslanec NR SR (2013-04-16):
Ďakujem pekne. Kolegyňa, myslím, že si povedala to, čo cítim aj ja, že pokiaľ sa neoprieme o našich malých a stredných podnikateľov, tak môžme si tu hovoriť, čo chceme, a to megalomanstvo, ktoré, samozrejme, všetci zažili v časoch socializmu, že budeme stavať veľké fabriky, veľké firmy s 3-tisíc, 5-tisíc zamestnancami, veď to už je vlastne, myslím si, za nami. My si stále myslíme, že tu budeme mať tisícky Kií a dvesto Volkswagenov? Takéto firmy? To je iba zbožné prianie. Koľko priemyselných parkov je nevyužitých? Išli sme. A kde sme prišli? My stále neveríme našim drobným, malým živnostníkom? Prečo im nedáme šancu? Bol som tiež na mítingu teraz v sobotu. Pýtali sa ma, prečo zahraničným a nám nie. Prečo? Ja som im nevedel odpovedať. Ja som im nevedel odpovedať. Povedal som im, že preto, že sa hráme na opozíciu a koalíciu a raz jedni sú múdri, raz druhí sú múdri. A myslím si, že rozumný národ v ťažkých časoch sa musí zomknúť a dať šancu tým našim občanom, ktorí ešte nestratili nádej a chcú pomôcť. Nie iba tým vyvoleným, ktorí to sprivatizovali, vytunelovali a teraz sú najlepší biznismeni na Slovensku, ale dať tým normálnym, statočným, obyčajným ľuďom. Ďakujem pekne.
Sulík, Richard, predseda NR SR (2010-10-20):
Vážené panie poslankyne, vážení páni poslanci, uzatvárame možnosť hlasovania a budeme pokračovať v rokovaní schôdze. Poprosím teda, aby tí, ktorí majú záujem tu ostať, tu ostali a usadili sa. Schôdzu bude viesť podpredseda Pavol Hrušovský, hneď ako dovolí. Pristúpime k prvému čítaniu o návrhu poslancov Národnej rady Slovenskej republiky Miroslava Beblavého, Martina Poliačika, Petra Osuského a Jany Žitňanskej na vydanie zákona , ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov . Návrh zákona je pod tlačou 128, návrh na jeho pridelenie na prerokovanie výborom je v rozhodnutí č. 111. Dávam slovo poslancovi Miroslavovi Beblavému, aby návrh zákona uviedol. Nech sa páči. Poprosím zároveň pána poslanca Marka Vargovčáka, aby zaujal miesto pre spravodajcu. Ďakujem. (Reakcia poslanca.) Moment, pán Beblavý. (Hlas poslanca.) Počúvam. Pán Madej, môžete hovoriť.
Danko, Andrej, predseda NR SR (2017-02-01):
Ďakujem. Prosím, prezentujme sa a hlasujeme. (Hlasovanie.) Prítomných 141 poslancov, za 40, proti 45, zdržalo sa 56. Konštatujem, že sme uvedený návrh neschválili.
Nemec, Richard, poslanec NR SR (2020-05-15):
Ďakujem, pán predsedajúci. Ja by som sa chcel k Jozefovi, celkom dobrý výstup, tiež nerozumiem tomu, prečo by takéto nominácie mali byť politické. A myslím si, že s príchodom nového vládnutia takéto posty budú obsadzované veľmi dobrými odborníkmi, ktorí naozaj deťom rozumia (správne „rozumejú“, pozn. red.) a budú na pravom mieste. Ďakujem.
Počiatek, Ján, minister dopravy, výstavby a regionálneho rozvoja SR (2015-02-12):
Ste netradične vlastne využili celkom fikaný spôsob, že v jednej otázke ste sa na to spýtali dvoma otázkami, čo ste položili. Ale keďže som na to pripravený, tak vám rád odpoviem. Vzhľadom na to, že dňa 30. januára 2015 sa začalo verejné obstarávanie na koncesionára PPP projektu D4 a R7, podľa zákona o verejnom obstarávaní nemôžeme ako verejný obstarávateľ poskytovať žiadne informácie o verejnom obstarávaní nad rámec toho, čo je uverejnené v profile verejného obstarávateľa na webstránke Úradu pre verejné obstarávanie. K prvej časti vašej otázky môžem uviesť len toľko, že podľa Štúdie uskutočniteľnosti projektu, ktorú sme, ako som už hovoril, zverejnili v úplnom znení, bude projekt z technického hľadiska dostatočne pripravený pre výber koncesionára v okamihu, keď budú právoplatné územné rozhodnutia na všetky úseku projektu. V tomto smere sme do bodky splnili sľub, ktorý sme dali verejnosti, a to, že budeme mať do konca roku 2014 zabezpečené všetky právoplatné rozhodnutia k všetkým úsekom D4 a R7, čo je teda jednou zo základných podmienok na začatie súťaže. K druhej časti vašej otázky uvádzam, že PPP projekt D4 a R7 sa bude, samozrejme, realizovať tak ako všetky ostatné infraštruktúrne projekty, teda na základe dokumentácie pre realizáciu stavby, ktorú bude v našom prípade pripravovať vysúťažený koncesionár na základe dokumentácie pre stavebné povolenie potrebnej na získanie právoplatného stavebného povolenia. Skončil som.
Glváč, Martin, podpredseda NR SR (2019-01-30):
Ďakujem. Ďalší v rozprave je pán poslanec Beblavý. Nie je prítomný. Pán poslanec Poliačik. Popri tom, ja viem, nemám ako reagovať. (Prosím, mimo záznam, keď môžem povedať: Pani poslankyňa, vypočuli sme si naozaj rozsiahly pozmeňovací návrh. Boli ste členka komisie, kde ste sa prihlásili. Nič. Ani raz ste sa nezúčastnili. Prepáčte, je to neférové. Naozaj, keď chcete odpáliť, to nie je náš návrh, to nie vládny návrh, to je výsledkom práce tejto komisie. Ale potrebujete kamery, nech sa páči, tak to máte.) Nech sa páči, pán poslanec Poliačik.
Susko, Boris, minister spravodlivosti SR (2023-12-07):
Ďakujem pekne za slovo. Vážený pán predsedajúci, kolegyne, kolegovia, predkladám ostatnú zmluvu o zamedzení dvojitého zdanenia, a to je na rokovanie pléna návrh na vyslovenie súhlasu Národnej rady so Zmluvou medzi Slovenskou republikou a Saudskoarabským kráľovstvom o zamedzení dvojitého zdanenia v oblasti daní z príjmov a zabránení daňovému úniku. Zmluva takisto rozširuje bilaterálnu zmluvnú základňu Slovenskej republiky a zodpovedná vnútroštátnym právnym predpisom aj tradičným požiadavkám bilaterálnych daňových vzťahov upravujúcich rozdelenie práva na daň z jednotlivých druhov príjmov medzi zmluvné štáty. Uzavretím zmluvy dôjde k podpore a k posilneniu ekonomických vzťahov, rozvoja cezhraničného obchodu a investícií. V prípade neexistencie takejto zmluvy podliehajú príjmy subjektov, ktoré pôsobia v Slovenskej republike aj v Saudskej Arábii, zdaneniu podľa daňových predpisov oboch krajín, čo vedie k dvojitému zdaneniu. Uzavretie zmluvy umožní rozdelenie zdaňovacích práv medzi oba zmluvné štáty, znižuje sadzby zrážkových daní a účinne zabraňuje dvojitému zdanenie. Zároveň umožňuje získať na požiadanie informácie potrebné v daňovom konaní a efektívne riešenie prípadných daňových sporov. Zmluva nevyžaduje zmeny v právnom poriadku Slovenskej republiky, takže nie je potrebné meniť ani rušiť žiadne právne predpisy, nedotýka sa záväzkov vyplývajúcich z iných medzinárodných zmlúv, ktorými je Slovenská republika viazaná. Z hľadiska vecnej podstaty má zmluva charakter prezidentskej zmluvy. Zakladá práva a povinnosti priamo fyzickým a právnickým osobám a podľa čl. 7 ods. 5 Ústavy Slovenskej republiky má prednosť pred zákonmi. Ďakujem pekne.
P. Hrušovský, predseda NR SR: (2004-02-04):
Koncepcia poskytovania zdravotnej starostlivosti v Slovenskej republike. Vláda Slovenskej republiky predložila na základe doplnenia programu 21. schôdze Národnej rady Slovenskej republiky informáciu o Koncepcii poskytovania zdravotnej starostlivosti v Slovenskej republike. Informáciu som pridelil na prerokovanie gestorskému výboru pre zdravotníctvo. Prosím teraz pani predsedníčku výboru, aby informovala Národnú radu o prerokúvaní informácie v gestorskom výbore pre zdravotníctvo. Pani poslankyňa a predsedníčka výboru Záborská, máte slovo.
V. Tomanová, ministerka práce, sociálnych vecí a rodiny SR: (2007-10-16):
Tento materiál bol predmetom rokovania Hospodárskej a sociálnej rady, kde nebol schválený. A bol predložený s rozporom z toho dôvodu, že s týmto materiálom nesúhlasili zástupcovia zamestnancov, teda Konfederácia odborových zväzov, a nie Asociácia zamestnávateľských zväzov, Republiková únia zamestnávateľov. Títo tento návrh podporili a ide s ich súhlasom. Takže asi odporúčam pani poslankyni Sárközyovej zvážiť slová a nezameriavať sa len neustále na problém odborárov ako takých. Pripomínam, že pán minister Jahnátek, minister hospodárstva, zo svojej zásadnej pripomienky ustúpil. Zdôrazňujem ešte raz, že tento materiál prešiel v Hospodárskej a sociálnej rade podporou práve zástupcov zamestnávateľov.
P. Frešo, poslanec: (2007-10-18):
K pánu Pelegrinimu. Jednak, ja som hovoril o právach, právach občanov, ako sú v jednotlivých rezortoch filozoficky načínané zo strany alebo napádané zo strany vlády. Čiže dával som to do kontextu, ktorý vidím a budem rád, keď aj pán kolega sa nad tým zamyslí a zistí, že to nebolo len rétorické cvičenie, ale bol tam istý vzorec, ktorý som pomenoval, vzorec chovania sa súčasnej vlády. Ďakujem pekne.
Bugár, Béla, podpredseda NR SR (2016-12-06):
Prezentujme sa a hlasujme. (Hlasovanie.) Prítomných 143 poslancov, za 78, proti 12, 53 poslancov sa zdržalo hlasovania. Konštatujem, že uznesenie sme schválili. Ďakujem, pani spravodajkyňa.
P. Hrušovský, predseda NR SR: (2004-03-09):
(Hlasovanie.) 139 prítomných, 123 za návrh, 16 sa zdržalo. Návrh sme schválili. Ďalší návrh. J. Hurban, poslanec: Pán predseda, dajte hlasovať o tom, že Národná rada prerokuje tento návrh zákona v treťom čítaní.
Zmajkovičová, Renáta, podpredsedníčka NR SR (2013-02-07):
Pán poslanec Fecko.
Lackovič, Marek, poslanec NR SR (2024-01-11):
Ďakujem veľmi pekne, pán predsedajúci. Ďakujem aj tebe, pán poslanec, za opäť trefný príspevok. Ono naznačil si aj to skrátené legislatívne konanie a celú tú záležitosť okolo toho, ako dodnes nemáme vysvetlenú ani tú naliehavosť, ani tú nevyhnutnosť toho konania a ja opäť, keď som si otvoril ten vládny návrh, tak v odôvodnení skráteného legislatívneho konania sa ako inak odvoláva minister spravodlivosti za SMER na Európsku úniu údajne kvôli porušeniu pravidiel hrozia Slovensku pokuty, a preto musí prijať celú novelu Trestného zákona. Lenže už som to povedal a zopakujem to znovu, novela má 67 strán a infringementu samotného sa týka maximálne osem strán. Tak ja neviem, či teda nevieme úplne všetci dobre počítať, ale mne vychádza, 67 mínus 8 mi vychádza 59 a možno, keď je tu aj pán minister obrany, možno ma bude vedieť nejako opraviť, načo je tam teda napchatých ďalších 59 strán?. Lebo o tých tu nie je ani slovo. Vy ste sa vyjadrili k tým 8 stranám, v poriadku, tie by bolo, že úplne na mieste bolo tam to skrátené, neviem. Ale načo je tam tých ďalších 59. Čiže aj o tomto sme sa bavili, lebo o tých tam nie je ani slovko. O tých 59 stranách infringement nehovorí nič. V tých 8 v poriadku, áno, naliehavé, nevyhnutné, zachráňme, čo môžeme, dobre. Ale potom načo ten zvyšok. Ja nerozumiem, nechápem. Ten nie je vysvetlený nikde. A ten tvorí väčšinu z tých 67 strán. Ďakujem pekne.
Glváč, Martin, podpredseda NR SR (2017-10-11):
S reakciou nikto. Ďalší v rozprave pán poslanec Dostál.
Mikloš, Ivan, podpredseda vlády a minister financií SR (2010-10-12):
Ďakujem pekne, vážený pán predseda. Vážené pani poslankyne, vážení páni poslanci, vládny návrh zákona, ktorým sa mení a dopĺňa zákon č. 222/2004 Z. z. o dani z predanej hodnoty, sa predkladá na rokovanie Národnej rady mimo plánu legislatívnych úloh vlády. Zámerom tejto novely je prebrať do slovenskej právnej úpravy tri smernice Rady Európskej únie. Uvedené smernice stanovujú daňové pravidlá pre miesto poskytovania a zdanenia kultúrnych, umeleckých, športových a podobných služieb, špecifikujú minimálne podmienky pre zamedzenie daňovým únikom pri dovoze tovaru a technicky upresňujú niektoré ustanovenia smernice o spoločnom systéme dane z pridanej hodnoty, pokiaľ ide napríklad o dovoz a miesto zdanenia dodávok plynu, dodávky a dovoz tepla alebo chladu a tiež sprísňujú pravidlá odpočítania dane vo vzťahu k nehnuteľnému majetku. Mnohé z týchto zmien predstavujú len zmeny technického charakteru. V rámci opatrení na zníženie deficitu verejných financií vládny návrh zákona obsahuje zmeny v sadzbách dane z pridanej hodnoty. S účinnosťou o 1. januára 2011 sa navrhuje dočasné zvýšenie základnej sadzby dane z 19 % na 20 % a zrušenie zníženej sadzby dane 6 % na tzv. predaj potravín z dvora. Zvýšenie základnej sadzby dane o 1 % je dočasným opatrením, ktorého platnosť končí, keď schodok verejnej správy dosiahne úroveň menej ako 3 % hrubého domáceho produktu. Navrhovanými zmenami sadzieb dane sa zabezpečí zvýšenie daňových príjmov štátneho rozpočtu v roku 2011 o 185,5 mil. eur, v roku 2012 o 196,3 mil. eur a v roku 2013 o 209,3 mil. eur. Ďakujem pekne za pozornosť.
Laššáková, Jana, podpredsedníčka NR SR (2014-02-04):
Vystúpili všetci páni poslanci, ktorí boli písomne prihlásení do rozpravy. Teraz sa pýtam, či sa chce niekto prihlásiť do rozpravy ústne. Do rozpravy ústne sa hlásia páni poslanci Hlina, Kadúc, Mikloško a Zajac. Končím možnosť prihlásiť sa do rozpravy ústne. Nech sa páči, pán poslanec Hlina, máte slovo.
Hudacký, Ján, poslanec NR SR (2014-11-26):
Ďakujem pekne, pán predseda. Chcem iba oznámiť členom hospodárskeho výboru, že zasadnutie výboru bude dnes o 13.00 hod. v miestnosti č. 149. Ďakujem.
Pellegrini, Peter, podpredseda NR SR (2020-06-05):
Ďakujem pekne. Vyhlasujem rozpravu za skončenú. Pýtam sa pána navrhovateľa, či chce zaujať stanovisko k rozprave. Nech sa páči, pán minister, máte slovo.